Σπαράγγια με βινεγκρέτ μουστάρδας και βραστά αυγά
Ένα φοβερό σαλατογεύμα που μπορείτε εύκολα να πάρετε μαζί σας στη δουλειά. Καταλλήλο για όσους κάνουν διατροφή ενόψει καλοκαιριού.
10 σπαράγγια καθαρισμένα, 2 αυγά βρασμένα σφιχτά, 2 κουτ. σούπας άνηθο, ψιλοκομμένο, 2 φρέσκα κρεμμυδάκια, ψιλοκομμένα, αλάτι, 1 κουτ. γλυκού ροζ πιπέρι,κοπανισμένο (προαιρετικά), 1 κουτ. σούπας ξίδι, 2 κουτ. γλυκού μουστάρδα της αρεσκείας μας (η 1 κουταλιά μπορεί να είναι με σιναπόσπορο) 70 ml ελαιόλαδο, ψωμί
Για να φτιάξουμε τα σπαράγγια με βινεγκρέτ μουστάρδας και βραστά αυγά, σε μια μέτρια αλλά βαθιά κατσαρόλα με μπόλικο αλατισμένο νερό που κοχλάζει, βράζουμε τα σπαράγγια για 3 - 4 λεπτά, μέχρι να μαλακώσουν λίγο, και τα στραγγίζουμε.Κόβουμε κάθε σπαράγγι στα δύο κατά μήκος και τα απλώνουμε σε πιατέλα.Βράζουμε τα αυγά, βγάζουμε τους κρόκους και τους πολτοποιούμε με ένα πιρούνι σε ένα μπολ.Ψιλοκόβουμε τα ασπράδια και τα ρίχνουμε στο μπολ με τους κρόκους μαζί με τον άνηθο, τα κρεμμυδάκια και το ροζ πιπέρι.Τα ανακατεύουμε και τα ρίχνουμε πάνω στα σπαράγγια.Σε ένα μικρό μπολ ανακατεύουμε το ξίδι, τη μουστάρδα και το ελαιόλαδο.Περιχύνουμε τη σαλάτα με τη βινεγκρέτ και σερβίρουμε τα σπαράγγια με βινεγκρέτ μουστάρδας και βραστά αυγά με ψωμί.
Αυγά,Σπαράγγια